Arsenal W.F.C.

**Arsenal Women Football Club**, e e tlwaelesegileng ka go bitswa **Arsenal**,  ke setlhopha sa porofeshenale sa kgwele ya dinao ya bomme sa kwa Esemane se se kwa Islington, London, England. Setlhopha se se tshameka mo liking e kgolo ya kgwele ya dinao ya bomme ya Maesemane ya Women's Super League. Arsenal e tlhamilwe ka 1987 morago ga maitlamo a ga Vic Akers, yo o ileng a nna motsamaisi wa ntlha, yo o tsamaisitseng lebaka le yo o atlegileng go gaisa wa setlhopha seo. O isitse Arsenal katlegong go fitlhelela a tsamaya ka 2009, a fenya metshameko ya selebego se se kwa godimo mo ditsong tsa kgwele ya dinao ya seesemane. Setlhopha se se tshegeditse rekoto eo, ebile ba fentse sebedi le seraro mo ditsong tsa kgwele ya dinao ya seemane. Arsenal ebile e weditse rekote ya ditlha di le supa mo liking e sa latlhegelwe, ba baa direkote di le palonyana tsa seesemane tsa go tlhoka go latlhegelwa, tsa dinno tse di nositsweng, le dintlha tse di fentsweng.

Mo go tsa dipalopalo, Arsenal ke  sone setlhopha se se ategileng thata mo kgweleng ya dinao ya kwa ga Mmamosadinyana, ba tshwere direkote tsa go fenya  bosimega mo dikgaisanong tsa mogae tse ba kileng ba tshameka mo go tsone. Setlhopha se se fentse bosimega jwa liki ga some le botlhano, Women's FA Cups di le lesome le bone, Women's League Cups di le supa, Women's National League Cups di le lesome, Women's FA Community Shields di le tlhano, ebile ke sone fela setlhopha sa kwa ga Mmamosadinyana se se fentseng UEFA Women's Champions League. Gape ke sone fela setlhopha sa kwa ga Mmamosadinyana se se fentseng seraro sa kontinente fa ba fetsa ba sa fenngwa mo dikgaisanong tsotlhe tse ba neng ba ditshameka mo go sone setlha seo. Ka setlha sa 2006-07, setlhopha se se ne sa nna sa ntlha mo ditsong tsa kgwele ya dinao ya basadi go fenya serataro (sextuple) sa kontinente ya Europe.

Arsenal e tshamekela metshameko ya yone ya mo gae kwa Meadow Park kwa Borehamwood, le dile mmalwanyana kwa Emirates Stadium, metshameko yotlhe ya ditlhopha le metshameko ya mantshano mo Champions League e tshamekelwa koo. Lenaneo la se nnela ruri la setlhopha ke gore metshameko yotlhe e tshamekelwe kwa Emirates Stadium, go simolola ka metshameko ya liki yotlhe, le metshameko ya tikologo ya go ya kwa champions league, go bo go latela dikopi tsa mo gae.

## Ditso
**<big>1987–2009: Go tlhomiwa le katlego ya pele</big>** 

Arsenal Football Club e ne e batlisisitse kakanyo ya setlhopha sa bomme go tswa ka bo1960, fa ditlhopha tsa selegae di ne di kopa tshegetso ya madi mo maitekong a go fetola go nna seporofeshenale; Basadi ba Islington ba ne ba batla tshegetso go tswa mo setlhopheng, mme ba ne ba ganwa ke bolaodi jwa Arsenal ka 1965. Morago ga tshwetso ya The Football Association (FA) ya go phimola thibelo ya kgwele ya dinao ya basadi kwa Enyelane ka 1969, go tuma ga motshameko go ne ga oketsega morago ga go tlhamiwa ga liki ya semmuso ya kgwele ya dinao le kgaisano ya go tswa mang go tsena mang e e neng e rulagantswe ke Women's Football Association (WFA).

Millwall Lionesses e ne ya nna setlhopha sa ntlha sa bomme go ikgolaganya le setlhopha se se itsegeng sa banna. Setlhopha se sa kwa Rotherhithe se ne sa tlhamiwa ka 1971 mme sa simolola  thulaganyo ya setshaba ya basha ya basetsana ba ba nang le tshegetso go tswa mo setlhopheng se segolo sa bone. Arsenal e ne ya batla go dira jaaka Millwall mme ya tlhoma setlhopha sa basadi le mananeo a basha a basetsana ka go kopana le setlhopha sa Aylesbury Ladies. Arsenal Ladies Football Club e ne ya tlhamiwa ka 1987 ke motsamaisi wa nako e telele wa setlhopha sa banna sa Arsenal Vic Akers, mme o ne a tlhophiwa jaaka motsamaisi wa ntlha wa setlhopha sa ba ba kwa tlase. Ka tshegetso ya mothusa modulasetulo wa nako eo David Dein, kopo ya Akers ya didiriswa tse di jaaka go tshameka ditlhako, mokatisi wa setlhopha sa banna le tiriso ya ditlamelo tsa katiso gantsi di ne di arabiwa mo nakong e ka yona tshegetso ya madi ya motshameko wa bomme e neng e tlhaela; Arsenal ka jalo e ne ya laola motshameko wa bomme kwa Enyelane ka dingwaga tsa bo1990 le bo2000.
thumb|Arsenal e ipelela phenyo ya dikopi tse pedi ka 1998
Ba ne ba fenya tlotla ya bone ya ntlha e kgolo, Women's League Cup, mo setlheng sa 1991-92 mme ba fenya go tlhatlogela kwa FA Women's Premier League go tswa kwa FA Women's National League South mo ngwageng one oo. Morago ga ngwaga, ba ne ba fenya kgaisano ya maemo a a kwa godimo ka lekgetlho la ntlha fa ba ne ba leka.

Seno se ne sa simolola paka ya go laola ga setlhopha seo, se se neng sa fudugela kwa Meadow Park kwa Borehamwood, Hertfordshire, ka tumalano ya go abelana lebala le setlhopha se e seng sa liki sa Boreham Wood. Morago ga go atlega ga setlhopha sa borre, Arsenal e ne ya dira maiteko a magolo a go dira gore kgwele ya dinao ya bomme e nne le tekatekano. Mo dingwageng tse masome mabedi tse di latelang, Arsenal e ne ya simolola go dirisa ditsela tsotlhe tsa go tshameka, jaaka go katisa, go dirisa maano, go batlana le batho ba ba tla tshamekang le bone, le tsa madi, ka maikaelelo a go godisa setlhopha le go gapa dikgele. Go ralala dingwaga tsa bo 1990 le 2000, Arsenal e ne e le kwa godimo ga Premier League ka ditlha tse dintsi, e ikgantsha ka baalogi ba sekolo jaaka Marieanne Spacey le Faye White, mmogo le go dirisa letseno la setlhopha mo dinaleding jaaka Emma Byrne, go kgontsha setlhopha go fenya dikgele di le dintsi. Akers o ne a tlogela go nna motsamaisi wa setlhopha sa bomme sa Arsenal ka selemo sa 1997 go nna motsamaisi wa setlhopha sa borre. Terry Howard o ne a nna motsamaisi wa setlhopha sa setlha sa  1997-98 mme Akers o ne a boa ka 1998-99 morago ga go tsamaya ga ga Howard. Setlhopha se ne sa nna sa seka-porofeshenale ka 2002.
thumb|basadi ba Arsenal
Ka fa tlase ga boora Akers, Arsenal e ne ya nna le katlego ya selegae, jaaka setlhopha se ne sa gapa dikgele di le lesome le bongwe tsa liki, dikgele di ferabongwe tsa FA Women's Cup, dikgele di le lesome tsa FA Women's Premier League Cup, le dikgele di le tlhano tsa FA Women's Community Shield. Se se ne se akaretsa diphenyo tse supa tse di latelanang tsa liki go tswa mo setlheng sa 2003/04 go ya go sa 2009/10, gammogo le matsholo a le marataro se sa fenngwe. Akers o ne a etelela setlhopha sa gagwe pele go ya go nna le setlha se se atlegileng go gaisa mo kgweleng ya dinao ya bomme ya Seesemane mo setlheng sa 2006/07 jaaka setlhopha se ne sa fenya kgaisano nngwe le nngwe e ba neng ba na le yone, go akaretsa le UEFA Women's Cup. Phenyo e e ne e tshwaya sejana se le sengwe fela sa kwa Yuropa sa Arsenal mme e ne e le lekgetlho la ntlha setlhopha sa kwa Enyelane se fenya kgaisano eo. Phenyo e ya dijana tse thataro e ne ya tlotlomadiwa ka seetsele sa The Committee Award ke ba Sports Journalists' Association ka kabo dietsele ya 2007 Sports Journalists' Awards.

Akers o ne gape a etelela setlhopha pele go dira direkoto tsa kgwele ya dinao tsa bomme tsa kwa Enyelane, go akaretsa le go se fenngwe mo kgaisanong ya dingwaga di le thataro go tloga ka Phalane 2003 go fitlha ka Mopitlo wa 2009, a dira metshameko e le lekgolo le metso e ferabobedi a sa fenngwe. Ka nako eo, Arsenal e ne ya fenya metshameko e le masome matlhano le bongwe ka tatelano, magareng ga Ngwanatsele 2005 le Moranang 2008. Akers o ne a tlogela go laola morago ga go fenya ga gagwe ga boraro mo setlheng sa 2008/09.

### 2009 go fitlha ga jaana: Morago ga ga Akers le WSL
thumb|Batshameki ba Arsenal ba ipelela go fenya kopi ya FA WSL ya 2018-2019
Akers o ne a tlhatlhamiwa ke Tony Gervaise, yo o neng a rola tiro ka Tlhakole wa 2010 morago ga dikgwedi di robabedi fela a ntse a le mo taolong, a belaetsa gore maemo a gagwe a ne a koafaditswe ke go metsenelela go tswa kwa ntle. Mo tiragalong e e sa tlwaelegang, mokatisi wa motlhokomedi Laura Harvey o ne a nna mookamedi wa setlhopha sa ntlha mme Gervaise a nna mokatisi wa motlhokomedi. Go tlhophiwa ga gagwe go ne ga kaya go nna mokatisi wa ntlha wa mosadi wa setlhopha seo.

Morago ga ngwaga ba ne ba emisitse tshameko ba ipaakanyetsa liki e e tlhamilweng sesha, Arsenal e ne ya tlhophiwa go nna lengwe la maloko a a simolotseng FA Women's Super League, e e simolotseng ka dikgakologo tsa 2011. Arsenal e ne ya fenya mo setlheng sa ntlha, seo se kaya sekgele sa bone sa borobabobedi ka tatelano sa Seesemane, mme ba ne ba bona gape le sekgele se sengwe sa sebedi sa mo gae ka go fenya FA Cup. Morago ga dingwaga di le pedi ba sa fenye mo liking, Shelley Kerr o ne a itsisiwe e le motlhatlhami wa ga Harvey ka 2013. Ka fa tlase ga bolaodi jwa gagwe, setlhopha se ne sa fenya dikopi tse pedi tsa FA tsa basadi, go akaretsa le phenyo ka 2014 dibeke di le pedi morago ga gore setlhopha sa banna se fenye sejana sa FA sa 2014, ba feleletsa sebedi sa FA Cup se se sa tlwaelegang sa setlhopha. Mme morago ga go se dire sentle ga Arsenal, e e boneng ntlha e le nngwe fela mo metshamekong e le mene ya liki ya ngwaga wa 2014, go akaretsa go tswa mo Champions League kgatlhanong le Birmingham le go latlhegelwa kgatlhanong le Reading, Kerr o ne a tlogela tiro. O ne a emisediwa ke Pedro Losa. Losa o ne a etelela setlhopha pele go fenya FA WSL Cup ya 2015  le FA Women's Cup ya 2016. Mo godimo ga moo, o ne a thusa go aga setlhopha sesha, segolo thata go ngoka dinaledi tse dinnye jaaka Daniëlle van de Donk, Kim Little, Beth Mead le Vivianne Miedema. Gape Losa o ne a godisa basha jaaka Leah Williamson. Le fa go ntse jalo, Losa o ne a tlogela morago ga go simolola ka tsela e e sa siamang mo setlheng sa 2017-18 mme a emisediwa ke Joe Montemurro.

Ka Phukwi wa 2017, setlhopha se ne sa fetolwa leina sa bidiwa **Arsenal Women Football Club**, ka tsela e e tlhalosiwang ke Arsenal e le "sesupo se se bonalang sentle sa go nna mmogo le go nna seoposengwe", le go boloka mokgwa o o tsweletseng pele wa setlhopha. Montemurro o ne a thusa Arsenal go gapa sekgele sa 2018-19 sa Women's Super League ba saletswe ke motshameko o le mongwe fela. Phenyo e e ne ya supa sekgele sa bone sa ntlha mo dingwageng di le supa, mme ya supa go boela ga setlhopha kwa Champions League la ntlha mo dingwageng di le tlhano. Montemurro o tlogetse setlhopha kwa bokhutlong jwa setlha sa 2020/21.

Morago ga go rola tiro ga ga Montemurro, setlhopha se ne sa thapa Jonas Eidevall go nna mokatisi mogolo wa Arsenal. Ka Lwetse a le masome mabedi le bone ka 2022, North London derby kwa Emirates Stadium e ne ya nna le palo ya batho ba le 47,367, palo e e kwa godimo go gaisa mo motshamekong wa WSL. Arsenal e ne ya fenya motshameko ka 4-0. Ka Mopitlo a le gatlhano ka 2023, Arsenal e ne ya fenya Chelsea ka 3-1 mo makgaolakgannyeng a Women's League Cup go fenya sejana sa bone sa ntlha e sale ka 2019. Arsenal e ne ya boeletsa seemo se mo ngwageng o o latelang, ya fenya Chelsea ka 1-0 morago ga nako e e okeditsweng go gapa sekgele sa bone sa borobabongwe sa Women's League Cup.

Mo setlheng sa 2023/24, rekote ya WSL ya gotla motshamekong e ne ya rojwa gararo kwa Emirates; kgatlhanong le Liverpool ka Lwetse ka 54,115, Chelsea ka Sedimonthole ka 59,042, e latelwa ke Manchester United ka Tlhakole ka 60,160. Ka Mopitlwe, Emirates gape e ne ya tlala phollela go lebilwe North London derby kgatlhanong le Tottenham Hotspur ka 60,050 ya balatedi ba ba neng ba le teng, ba nna boidiidi jwa bobedi jo bogolo mo ditsong tsa WSL.

## Kapari

### Badiri le barotloetsi ba kapari

## Lebala
Arsenal e ne e tshameka bontsi jwa metshameko ya yone ya gae kwa Meadow Park, legae la setlhopha sa liki ya National Boreham Wood, kwa Borehamwood, Hertfordshire. Lebala leno le tshola batho ba le 4,500.

Mo setlheng sa 2022-23, setlhopha se ne sa nna le palo e e kwa godimo ya balatedi ba ba neng ba le kwa motshamekong mo ditlhopheng tsotlhe tsa WSL, ka palogare ya batshameki ba le 15,046 mo motshamekong mongwe le mongwe. Palogare e ne ya tsewa mo metshamekong e e neng e tshwaretswe kwa Meadow Park le Emirates Stadium mo setlheng sotlhe. Mo setlheng sa 2023/24, Arsenal e ne ya tshameka metshameko ya bone e le metlhano kwa Emirates Stadium, e e setseng ya tshamekelwa kwa Meadow Park, ka palogare ya batho ba le 30,017 ba ba neng ba le teng motshameko mongwe le mongwe.

Go tloga ka ngwaga wa 2024/25 Emirates Stadium e tla nna legae la Arsenal. Setlhopha se tla tshameka metshameko e le 8-11 ya WSL le Champions League ya 2024-25 kwa Emirates, metshameko e e salang e tlaa tshamekelwa kwa Meadow Park.

## Batshameki
thumb|Batshameki ba Arsenal ba itsaya senepe sa setlhopha ka Tlhakole wa 2020

### Setlhopha sa ntlha

: *Go tloga ka 20 Motsheganong 2024*

## Batsamaisi le babereki
thumb|Joe Montemurro, yo e neng e le mokatisi mogolo go tswa ka 2017 go ema ka 2021

### Badiri ba ga jaana
*Go tloga ka Lwetse a le masome mabedi le motso ka 2023*

## Metswedi